Parlamentul Ungariei a abrogat prerogativele speciale acordate Guvernului Viktor Orban.
Parlamentul Ungariei a revocat, marţi, prerogativele speciale acordate Guvernului Viktor Orban în contextul pandemiei. Viktor Orban şi-a atras critici dure din partea opoziţiei şi a grupurilor pentru apărarea drepturilor civice din cauza restricţiilor. Legislativul Ungariei a menţinut unele măsuri impuse de Viktor Orban.
Parlamentul Ungariei a revocat, marţi, prerogativele speciale acordate Guvernului Viktor Orban în contextul epidemiei de coronavirus, informează agenţia de presă Reuters.Premierul Viktor Orban, al cărui partid, Fidesz, are o largă majoritate în Parlamentul de la Budapesta, a închis graniţele Ungariei şi a impus restricţii dure în efortul de oprire a răspândirii coronavirusului.Viktor Orban şi-a atras critici dure din partea opoziţiei şi a grupurilor pentru apărarea drepturilor civice.Prerogativele speciale de guvernare au fost abrogate marţi de Parlament. În acelaşi timp, Legislativul Ungariei a menţinut unele măsuri impuse de Viktor Orban, inclusiv un moratoriu privind plata ratelor creditelor.Premierul Viktor Orban se concentrează acum pe măsurile de relansare a economiei. Guvernul de la Budapesta şi-a atras critici dure prin preluarea unei părţi semnificative a impozitelor de la autorităţile locale.